ISO 14001 - Kavesto
Avaleht ISO 14001
ISO 14001 keskkonnajuhtimissüsteem on universaalne standard, mis võimaldab teie organisatsioonil protsesse parendada ja juhtimissüsteemi kvaliteeti parandada. Standardi avaldas 1996. aastal Rahvusvaheline Standardiorganisatsioon ja sellel on ülesehituselt palju ühiseid jooni ISO 9001 kvaliteedijuhtimissüsteemi standardiga. Tavaliselt uuendatakse standardit iga viie aasta järel.
ISO 14001 keskkonnajuhtimissüsteem – kellele see on mõeldud?
ISO 14001 sobib igas suuruses keskkonnasõbralikule ettevõttele ja igale sektorile. ISO 14001 on praeguseks kõige populaarsem keskkonnajuhtimissüsteem. Ettevõtte jätkusuutlik ja keskkonnaga arvestav toimimine on teadlikule kliendile aina sagedasem ostuargument.
Miks valida ISO 14001 keskkonnajuhtimissüsteem?
Toimiv keskkonnajuhtimissüsteem aitab paremate äritulemuste saavutamisele kaasa. ISO 14001 aitab organisatsioonil saavutada järgmist.
Arendada organisatsiooni keskkonnalast teadlikkust, mainet ja usaldusväärsust
Mõõta, seirata ja kontrollida keskkonnamõju
Tagada vastavus kehtivate õigusaktidega ja teadlikkus keskkonna-direktiividest
Määratleda ja vähendada kulusid ressursside, jäätmete ja energia haldamisel
Tõsta usaldust klientide ja avalikkuse ees ning suurendada seeläbi kliendibaasi
ISO 14001 aitab tuvastada, määratleda ja hallata ettevõtte keskkonnamõjusid. Nii on ka loodusvarade ja materjalide kasutamine tõhusam kui varem.
Vähem jäätmeid ja tõhusam jäätmekäitlus toob endaga kaasa ka suurema efektiivsuse. Väiksemad tegevuskulud võimaldavad omakorda odavamalt toota. Nii on võimalik kontrollida ja parandada tootmistsüklit. Lisaks tootes kasutatavate materjalide kulule on võimalik hinnata ja arvestada ka transpordi keskkonnamõju.
Toimiv keskkonnajuhtimissüsteem eeldab keskkonnaseadusandluse ja -nõuete järgimist. Nii väheneb ka ettevõtte tõenäosus trahve ja ettekirjutusi saada.
ISO 14001 järgimine näitab, et keskkonnamõju minimeerimine on ettevõtte jaoks prioriteetne. ISO 14001 on rahvusvaheliselt tunnustatud standard. Keskkonnajuhtimise sertifikaadiga näitate, et tegemist on eetilise ja usaldusväärse ettevõttega. See aitab luua kestvaid klientisuhteid, siseneda uutele turgudele ja laiendada äri välismaale.
Mis on ISO 14001 sertifitseerimine?
ISO 14001 sertifitseerimine tähendab, et sõltumatu kolmas osapool on kirjalikult tõendanud, et ettevõtte toode, protsess või teenus vastab standardi nõuetele. ISO sertifikaat on mõjuvõimas sõnum klientidele, andes neile suurema kindlustunde teilt edaspidi teenust või toodet tellides.
>> ISO 9001 koolitus ja konsultatsioon teenus
>> ISO 9001 siseaudiitori teenus
Pakume keskkonnajuhtimissüsteemi koolitusi. Koolituse eesmärk on aidata teid ISO 14001 keskkonnajuhtimissüsteemi rakendamise ning standardi taotlemise ja juurutamise erinevatel etappidel. Saame teid aidata vajaduste ja sidusgruppide kaardistamisel, toote ja teenuste kvaliteedi-eesmärkide määratlemisel, juhtimissüsteemi arendamisel ja juurutamisel ning auditeerimisel. Samuti pakume eestikeelseid dokumendimalle.
Siseauditi eesmärk on hinnata keskkonnajuhtimissüsteemi vastavust ja efektiivsust ning tuvastada võimalused selle täiustamiseks. Siseauditi ajal võrreldakse keskkonnajuhtimissüsteemi vastavust ISO 14001 standardile. Audit toimub intervjuude läbi viimise ja kirjalike dokumentide kontrollimise teel.
Siseauditi teenus hõlmab endas keskkonnajuhtimissüsteemi siseaudiitori ülesannete täitmist. Samuti pakume ka teie organisatsioonile siseaudiitorite koolitusi. Pakume objektiivset tagasisidet, mis aitab tähelepanu juhtida juhtimissüsteemi mittevastavustele ning muudab võimalikuks keskkonnajuhtimissüsteemi parandamise ja täiustamise.
Lisainfo saamiseks või konsultatsiooniaja kokku leppimiseks täitke meie kontaktivorm või helistage numbril + 372 52 84 573.